rejauldu/bengali-wikipedia huggingface dataset:
"ইন অ্যানাদার কান্ট্রি" () হল আর্নেস্ট হেমিংওয়ে রচিত একটি ছোটগল্প। এটি ১৯২৭ সালে মেন উইদাউট উইমেন ছোটগল্প সংকলনে প্রকাশিত হয়। গল্পটি প্রথম বিশ্বযুদ্ধকালীন মিলানে একজন অ্যাম্বুলেন্স কর্পোরালের সদস্যকে কেন্দ্র করে আবর্তিত, যে মেশিন ভিত্তিক চিকিৎসাপদ্ধতির ব্যঙ্গধর্মী উপস্থাপন বলে বিবেচনা করা হয়। নাম-পরিচয়হীন এই চরিত্রটিকে হেমিংওয়ের সৃষ্ট অর্ধ-আত্মজীবনীমূলক চরিত্র নিক অ্যাডামস বলে ধারণা করা হয়।   গল্প সংক্ষেপ  প্রথম বিশ্বযুদ্ধে মিলানে একজন অ্যাম্বুলেন্স কর্পোরালের সদস্য হাঁটুতে আঘাত পেয়ে প্রতিদিন চিকিৎসার জন্য হাসপাতালে যায়। সেখানে দ্রুত আরোগ্য লাভের জন্য "মেশিন" ব্যবহার করা হয় এবং ডাক্তাররা এই অলৌকিক নতুন প্রযুক্তিকে বড় করে দেখাতে থাকে। তার আঘাতের ছবি ও তা মেশিনের সাহায্যে কীভাবে সারিয়ে ওঠছে তার ছবি দেখান, কিন্তু যুদ্ধাহত সৈনিকটি এতে সন্দেহ প্রকাশ করে। যখন গল্পকথক তার সহ-সৈনিকদের নিয়ে রাস্তায় হেঁটে যান, শহরের লোকজন তাদের দিকে সরাসরি ঘৃণার দৃষ্টিতে থাকায় কারণ তার সৈনিক। চিকিৎসা পরবর্তী তারা ক্যাফে কোভাতে যান, যেখানে খাদ্য পরিবেশক খুবই দেশপ্রেমী।  যখন বাকি সৈনিকেরা গল্পকথকের পদকের প্রশংসা করেন, তারা জানতে পারে যে সে মার্কিনী এবং তারা পদক পাওয়ার জন্য এমন কষ্টের সম্মুখীন হতে চাননা। তারা তাকে আর সমভাবে দেখে না, কিন্তু তাকে তখনও বন্ধু মনে করে। গল্পকথক এই বিষয়টি গ্রহণ করে নেন, কারণ সে মনে করে তারা পদক অর্জনের চেয়েও তার জন্য বেশি কিছু করেছে। পরবর্তী কালে গল্পকথকের এক মেজর বন্ধু তাকে বিয়ে না করার পরামর্শ দেন, কিন্তু তার আশা ও স্বপ্ন ছিল বিয়ে করার, কারণ এর মধ্য দিয়ে একজন তার জীবনকে নতুনভাবে গড়ে তোলতে পারে। পরে জানা যায় যে মেজরের স্ত্রী হঠাৎ ও অপ্রত্যাশিতভাবে নিউমোনিয়ায় আক্রান্ত হয়ে মারা যায়। মেজরকে তার স্ত্রী হারানোয় খুব বেশি মনঃকষ্টে পীড়িত হিসেবে দেখা যায়।   তথ্যসূত্র    বহিঃসংযোগ   বিষয়শ্রেণী:১৯২৭-এর ছোটগল্প বিষয়শ্রেণী:আর্নেস্ট হেমিংওয়ের ছোটগল্প বিষয়শ্রেণী:মার্কিন ছোটগল্প
thumb  নিরাপদ রায় ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের বিপ্লবী। জন্ম নিরপদ রায় ১৮৯৪ সালে নদীয়া জেলার শান্তিপুর থানার বাগানছড়া গ্রামে জন্মগ্রহণ করেন। তাঁর পিতার নাম রজনীকান্ত রায়। ছাত্রাবস্থায় নিজ গ্রামের কার্তিক চন্দ্র দত্তের সুবাদে বিপ্লবী নায়ক বারীণ ঘোষের সংস্পর্শে আসেন তিনি। তিনি গুপ্ত সমিতিতে যোগ দেন এবং মুরারিপুকুর বিপ্লবী কেন্দ্রের সক্রিয় স্বেচ্ছাসেবক ছিলেন।  বিপ্লবী জীবন এবং কারাগারে যাবজ্জীবন মুরারিপুকুরে তল্লাশির সময় ব্রিটিশ কর্তৃপক্ষ গোলাবারুদ, অস্ত্রশস্ত্র এবং প্রয়োজনীয় নথিপত্র বাজেয়াপ্ত করে। এই ঘটনাই আলিপুর ষড়যন্ত্র মামলার সূচনা করে। আলিপুর বোমা মামলায় নিরাপদ রায় সহ আরও অনেক বিপ্লবীকে গ্রেফতার করা হয়। তাঁরা কারারুদ্ধ হন এবং তিনি এবং ৩৯৭ জন বাঙালি বিপ্লবী বন্দী আন্দামানের সেলুলার জেলে অকল্পনীয় নির্যাতন ও অমানবিক আচরণের মুখোমুখি হন। কঠোর পরিস্থিতি তাঁদের শারীরিক এবং মানসিক স্বাস্থ্যের উপর প্রভাব ফেলেছিল। তিনি গুরুতর অসুস্থ হয়ে পড়েন এবং তাঁর স্বাস্থ্যের অবনতির কারণে অবশেষে তিনি কারাগার থেকে মুক্তি পান এবং তাঁর গ্রামে ফিরে আসেন।https://cmsadmin.amritmahotsav.nic.in/district-reopsitory-detail.htm?25292 পরবর্তী জীবন সুভাষচন্দ্র বসু ম্যাট্রিক পাস করার পর নদীয়ায় তাঁর বন্ধু ও বিপ্লবী নায়ক হেমন্ত কুমার সরকারের পৈতৃক বাড়িতে যান। সুভাষ চন্দ্র বসু রায়ের আশীর্বাদ চেয়েছিলেন, যিনি তাঁকে পরামর্শ দিয়েছিলেন, "বড় হয়ে দেশের জন্য কাজ করো এবং নিজের শিকড়কে কখনও ভুলে যাবে না।  নিরাপদ রায় ১৯২১ সালে পরলোকগমন করেন।ত্রৈলোক্যনাথ চক্রবর্তী, জেলে ত্রিশ বছর, পাক-ভারতের স্বাধীনতা সংগ্রাম, ধ্রুপদ সাহিত্যাঙ্গণ, ঢাকা, ঢাকা বইমেলা ২০০৪, পৃষ্ঠা ৭৯।  তথ্যসূত্র   বিষয়শ্রেণী:পশ্চিমবঙ্গের বিপ্লবী বিষয়শ্রেণী:ভারতীয় বিপ্লবী বিষয়শ্রেণী:অনুশীলন সমিতি বিষয়শ্রেণী:উত্তর চব্বিশ পরগনা জেলার ব্যক্তি বিষয়শ্রেণী:হিন্দু-জার্মান ষড়যন্ত্র বিষয়শ্রেণী:বাঙালি হিন্দু বিষয়শ্রেণী:ভারতীয় স্বাধীনতার বিপ্লবী আন্দোলন বিষয়শ্রেণী:ভারতীয় স্বাধীনতা কর্মী বিষয়শ্রেণী:১৮৯৪-এ জন্ম বিষয়শ্রেণী:১৯২১-এ মৃত্যু বিষয়শ্রেণী:পশ্চিমবঙ্গের ভারতীয় স্বাধীনতা কর্মী
রুমানা রশীদ ঈশিতা (জন্ম: ২২ আগস্ট, ১৯৮০) বাংলাদেশের একজন টেলিভিশন অভিনেত্রী, পরিচালিকা এবং লেখিকা। তিনি ১৯৮৮ সালে জাতীয় মেধাবী প্রতিযোগিতা "নতুন কুঁড়ি" তে শিশু শিল্পী হিসেবে পুরস্কার অর্জন করে খ্যাতি পান।  প্রাথমিক জীবন ও শিক্ষা তিনি ২২ আগস্ট ১৯৮০ সালে জন্মগ্রহণ করেন। তার পিতার নাম রশিদ আহমদ খান ও মাতার নাম জাহানারা রশিদ। তিনি হলি ক্রস উচ্চ বালিকা বিদ্যালয় থেকে এসএসসি, ভিকারুননিসা নূন স্কুল এন্ড কলেজ থেকে এইচএসসি এবং নর্থ সাউথ ইউনিভার্সিটি থেকে ২০০৪ সালে স্নাতক এবং পরে বিবিএ সম্পন্ন করেন।  ২০০৩ সালে আরিফ দৌলাকে বিয়ে করেন, এই দম্পতীর একমাত্র সন্তান যাভির দৌলা।  তার একমাত্র ভাই রাজীব রশিদ আমেরিকা প্রবাসী, পেশায় কম্পিউটার ইঞ্জিনিয়ার ।  কর্মজীবন ইমদাদুল হক মিলনের রচনায় ও ফখরুল আবেদীনের পরিচালনায় 'দু'জনে' নাটক ছিল তার প্রথম অভিনীত নাটক।  ২০০৭-এ ঈশিতা টেলিভিশন চ্যানেল চ্যানেল আই এর মার্কেটিং এক্সিকিউটিভ হিসেবে যোগদান করেন। এছাড়াও তিনি একটি প্রাইভেট বিশ্ববিদ্যালয়ে শিক্ষকতা করেন। তিনি নির্জন আড়ালে, স্বপ্ন স্বপ্নীল, গোধূলি বেলায় ইত্যাদি নাটক পরিচালনা করেছেন।  এছাড়া তার ৭টি গানের অ্যালবাম ও ২টি বই প্রকাশিত হয়েছে।   ব্যক্তিগত জীবন  তিনি একটি রেস্তোরার মালিকও। প্রখ্যাত সঙ্গীত শিল্পী ফিরোজা বেগমও তার বিবাহসম্পর্কে আত্মীয়া হন।  অভিনীত নাটক   আপনাঘর  চক্রবলয়  দেখা  আজ কিছু হতে চলেছে  সাদাপাতায় কালো দাগ  দুজনে  তিথি  থাকা না থাকার মাঝখানে কাগজের গল্প  ইত্যাদি  টেলিফিল্ম  আমাদের গল্প   পুরস্কার ও মনোনয়ন  রুমানা রশীদ ঈশিতা “ফালানী” চরিত্রে অভিনয়ের জন্য ১৯৮৮ সালে “রাষ্ট্রপতিপদক লাভ করেন ।  বছরশ্রেণীকাজফল২০০২সেরা টিভি অভিনেত্রীবিপাশার জন্য ভালবাসামনোনীত২০০৫অপরূপামনোনীত২০১৮Critics Choice Award for Best TV Actressপাতা ঝরার দিনবিজয়ী  তথ্যসূত্র  বহিঃসংযোগ     বিষয়শ্রেণী:জীবিত ব্যক্তি বিষয়শ্রেণী:১৯৮০-এ জন্ম বিষয়শ্রেণী:বাংলাদেশী টেলিভিশন অভিনেত্রী বিষয়শ্রেণী:বাংলাদেশী লেখিকা বিষয়শ্রেণী:বাংলাদেশী টেলিভিশন পরিচালক বিষয়শ্রেণী:নর্থ সাউথ বিশ্ববিদ্যালয়ের প্রাক্তন শিক্ষার্থী বিষয়শ্রেণী:হলি ক্রস উচ্চ বালিকা বিদ্যালয়ের প্রাক্তন শিক্ষার্থী বিষয়শ্রেণী:ভিকারুননিসা নূন স্কুল এন্ড কলেজের প্রাক্তন শিক্ষার্থী
বাংলাদেশের নদীনির্ভর ভূপ্রকৃতি ও জলবায়ুর কারণে দেশের বিভিন্ন নদ-নদী, মোহনা ও উপকূলীয় এলাকায় কালের পরিক্রমায় অসংখ্য চর বা চরাঞ্চলের সৃষ্টি হয়েছে। এই চরসমূহ মূল ভূখণ্ড থেকে বিচ্ছিন্ন বা আধা-বিচ্ছিন্ন জায়গায় গঠিত, যা অনেক সময় মৌসুমি বন্যা, নদীভাঙন ও পলিমাটির সঞ্চয় দ্বারা গঠিত ও বিলুপ্ত হয়। বাংলাদেশের চরের সংখ্যা নির্দিষ্টভাবে নির্ধারণ করা কঠিন হলেও, বহু চর আজ বসবাসযোগ্য এবং কৃষি, মৎস্য ও গবাদি পশুপালনসহ নানা দিক থেকে অর্থনৈতিকভাবে গুরুত্বপূর্ণ হয়ে উঠেছে।  এই নিবন্ধে বাংলাদেশের বিভিন্ন বিভাগের অন্তর্গত উল্লেখযোগ্য চরসমূহের একটি তালিকা উপস্থাপন করা হয়েছে।   চট্টগ্রাম বিভাগ  thumb|মিনি কক্সবাজার, চাঁদপুর   উড়িরচর   চর আলেকজান্ডার  চর কাঁকড়া  চর কিং  চর গজারিয়া  চর জব্বর  চর পিয়া  চর শ্রীজনী  চর শাহবানী  চর শামসুদ্দিন  চর সোনারামপুর  চালচর  জহিরাবাদ চর  জাহাজির চর  বাউলার চর/নিঝুম দ্বীপ  বয়রার চর  বোরো চর  ভাসানচর  মিনি কক্সবাজার, চাঁদপুর  মুহুরীর চর  রাঙ্গাবালী  সুবর্ণচর  চর নুরুল ইসলাম, নোয়াখালী  চর চান্দিয়া, সোনাগাজী, ফেনী   বরিশাল বিভাগ thumb|কুকরি-মুকরি, ভোলা জেলায় অবস্থিত চর   আশার চর  আন্দর চর  কুকরি-মুকরি  চর ফ্যাশন  চর জংলী  চর জব্বর  চর জহির উদ্দিন  চর তমিজ উদ্দিন  চর নিউটন  চর নিজাম  চর ফয়েজ উদ্দিন  চর বিজয়  চর মানিকা  চর মনপুরা  ছৈলার চর  ডাল চর  বুড়িরচর  কাউয়ার চর  ফাতরার চর   রংপুর বিভাগ  ময়নামতির চর  মানুষমারা, কুড়িগ্রাম  অষ্টমীর চর   যাদুরচর   রাজশাহী   নির্মল চর  চর-মাঝারদিয়া   খুলনা বিভাগ  দুবলার চর  পাটনির চর  মাঝের চর  ঢাকা বিভাগ  চরচান্দ্রা , মাদারীপুর    আরও দেখুন  বাংলাদেশের দ্বীপসমূহের তালিকা    চর
থাম্ব উইল ন্যালি (১৩ ডিসেম্বর ১৯১৪ - ৪ আগস্ট ১৯৬৫) ছিলেন একজন ব্রিটিশ লেবার অ্যান্ড কো-অপারেটিভ পার্টির রাজনীতিবিদ।  ন্যালি লেবার লীগ অফ ইয়ুথ-এ যোগদান করেন এবং ১৯৩০ থেকে ১৯৩৪ সাল পর্যন্ত এর ম্যানচেস্টার জেলার সভাপতি হিসেবে দায়িত্ব পালন করেন। এরপর তিনি সাংবাদিক হিসেবে কাজ করেন এবং রয়েল আর্টিলারিতে একজন বন্দুকধারী হিসেবে কাজ করেন, তারপর দ্বিতীয় বিশ্বযুদ্ধের সময় একজন যুদ্ধ সংবাদদাতা হিসেবে। ১৯৪৫ সালের সাধারণ নির্বাচনে তিনি বিলস্টন নির্বাচনী এলাকার সংসদ সদস্য নির্বাচিত হন।  ১৯৫৫ সালের সাধারণ নির্বাচনে ন্যালি পদত্যাগ করেন, কারণ তিনি উলভারহ্যাম্পটনে তার নির্বাচনী এলাকা, ওয়েস্টমিনস্টারে পার্লামেন্ট এবং ম্যানচেস্টারে তার পারিবারিক বাড়ির মধ্যে সময় ভাগ করে নেওয়ার সমস্যাটি উল্লেখ করেছিলেন। ম্যানচেস্টার গোর্টনের আসনের জন্য তাকে মনোনীত করা হয়েছিল কিন্তু তাকে সংক্ষিপ্ত তালিকাভুক্ত করা হয়নি।The Times 26 April 1955, "Sir F. Soskice on short list at Gorton", p12.   তথ্যসূত্র   বিষয়শ্রেণী:ব্রিটিশ যুদ্ধ সংবাদদাতা বিষয়শ্রেণী:দ্বিতীয় বিশ্বযুদ্ধে ব্রিটিশ সেনা কর্মকর্তা বিষয়শ্রেণী:যুক্তরাজ্যের সংসদ সদস্য ১৯৫১-১৯৫৫ বিষয়শ্রেণী:যুক্তরাজ্যের সংসদ সদস্য ১৯৫০-১৯৫১ বিষয়শ্রেণী:যুক্তরাজ্যের সংসদ সদস্য ১৯৪৫-১৯৫০ বিষয়শ্রেণী:ইংল্যান্ডের নির্বাচনী এলাকা থেকে শ্রমিক সমবায়ের সংসদ সদস্য বিষয়শ্রেণী:১৯৬৫-এ মৃত্যু বিষয়শ্রেণী:১৯১৪-এ জন্ম
ওস্তাদ মীর কাশেম খান (১ জুলাই ১৯২৮ - ১৯৮৪) ছিলেন একজন বাঙালি সেতারবাদক, সুরকার এবং সঙ্গীত পরিচালক। তিনি ঢাকার সাংস্কৃতিক প্রতিষ্ঠান জাগো আর্ট সেন্টারের সঙ্গীত প্রশিক্ষক ছিলেন। সঙ্গীতে অবদানের জন্য বাংলাদেশ সরকার তাকে দেশের সর্বোচ্চ বেসামরিক সম্মান একুশে পদকে ভূষিত করে।  প্রারম্ভিক জীবন মীর কাশেম ১৯২৮ সালের ১ জুলাই তৎকালীন ব্রিটিশ ভারতের বেঙ্গল প্রেসিডেন্সির (বর্তমান (বাংলাদেশ) ব্রাহ্মণবাড়ীয়া জেলার নবীনগর উপজেলার শিবপুর গ্রামের এক সঙ্গীত পরিবারে জন্মগ্রহণ করেন। তার পিতা নায়েব আলী খাঁ ছিলেন একজন সঙ্গীতজ্ঞ। শৈশব থেকেই পারিবারিক সঙ্গীতধারার প্রতি তার অনুরাগ ছিল। সাত বছর বয়সে কাশেম তার পিতার কাছে কণ্ঠসঙ্গীত ও তালযন্ত্রে তালিম নেন এবং পরে সেতারের তালিম নেওয়া শুরু করেন। পিতার কাছে দীর্ঘদিন সঙ্গীতের তালিম নেওয়ার পর তিনি মাইহারে চাচা ওস্তাদ আলাউদ্দিন খাঁর কাছে চার বছর সঙ্গীতের তালিম নেন।  কর্মজীবন আলাউদ্দিন খাঁর নিকট সঙ্গীতশিক্ষা শেষ করে তিনি কিছুদিন কলকাতার এক ব্যালে সঙ্গীতদলে কর্মরত ছিলেন। ১৯৪৬ থেকে ১৯৪৯ সাল পর্যন্ত তিনি দেশের বিভিন্ন সঙ্গীত জলসায় ও সম্মেলনে সেতার বাজিয়ে প্রশংসা অর্জন করেন। ১৯৪৯ সালে কাশেম নিজস্ব শিল্পী হিসেবে ঢাকা বেতার কেন্দ্রে যোগ দেন। ১৯৫৬ সালে প্রখ্যাত নৃত্যশিল্পী বুলবুল চৌধুরীর নৃত্যদলের সদস্য হিসেবে তিনি সুইজারল্যান্ড, বেলজিয়াম, ইরাক, ইতালি, পশ্চিম জার্মানি, ফ্রান্স, যুক্তরাজ্য ও মিশর সফরে যান। তিনি ১৯৬৭ সালে চীন, ১৯৬৮ সালে ইরান ও আফগানিস্তান, ১৯৭২ সালে ভারত, ১৯৭৭ সালে যুক্তরাজ্য, নরওয়ে, সুইডেন ও ডেনমার্ক এবং ১৯৭৮ সালে হংকং ও থাইল্যান্ড সফর করেন এবং সেতার বাজিয়ে খ্যাতি অর্জন করেন।  সেতারবাদনের পাশাপাশি মীর কাশেম সঙ্গীতে সুরারোপ এবং সঙ্গীত পরিচালনা করেন। তিনি ১৯৪৯ সালে সেপ্টেম্বর মাসে ঢাকার বর্তমান সোহরাওয়ার্দী উদ্যানে পূর্ববাংলার প্রথম নৃত্যনাট্য মঞ্চস্থ হয়। ইন্দ্রের সভা নামক সেই নৃত্যনাট্যের সঙ্গীত পরিচালনা করেন মীর কাশেম। এছাড়া তিনি সামান্য ক্ষতি, আনারকলি, বিচার, কাঞ্চনমালা নৃত্যনাট্যে সঙ্গীত পরিচালনা করেন। তার সুরারোপিত অনেক গান বেতার ও টেলিভিশনে প্রচারিত হয়েছে।  সম্মাননা  ১৯৭৬ - শ্রেষ্ঠ সেতারশিল্পীর জন্য জাতীয় টেলিভিশন পুরস্কার  ১৯৭৮ - বাংলাদেশ শিল্পকলা একাডেমি থেকে স্বর্ণপদক  ১৯৮৪ - সঙ্গীতে অবদানের জন্য একুশে পদক  তথ্যসূত্র  বহিঃসংযোগ  বাংলাপিডিয়ায় খান, ওস্তাদ মীর কাশেম  বিষয়শ্রেণী:১৯২৮-এ জন্ম বিষয়শ্রেণী:১৯৮৪-এ মৃত্যু বিষয়শ্রেণী:বাঙালি সঙ্গীত পরিচালক বিষয়শ্রেণী:বাঙালি সুরকার বিষয়শ্রেণী:বাঙালি সেতারবাদক বিষয়শ্রেণী:বাঙালি মুসলিম বিষয়শ্রেণী:ব্রাহ্মণবাড়িয়া জেলার সঙ্গীতজ্ঞ বিষয়শ্রেণী:শিল্পকলায় একুশে পদক বিজয়ী
সৌদি এরামকো ( ), আনুষ্ঠানিকভাবে সৌদি আরব তেল কোম্পানি, এরামকো নামে সবচেয়ে বেশি পরিচিত (পূর্বে আরব-আমেরিকান তেল কোম্পানি), হল সৌদি আরবের জাতীয় পেট্রোলিয়াম ও প্রাকৃতিক গ্যাস ভিত্তিক কোম্পানী। সৌদি এরামকো এর অর্থমূল্য অনুমান করা হয়েছে এর মধ্যে মার্কিন $১.২৫ ট্রিলিয়ন এবং মার্কিন $১০ ট্রিলিয়ন, এটি বিশ্বের সবচেয়ে মূল্যবান কোম্পানি হিসেবে গড়ে উঠেছে।.!!  সৌদি এরামকোতে উভয় বিশ্বের বৃহত্তম প্রমাণিত অশোধিত তেল মজুদ রয়েছে,  এখানে  এর থেকে বেশি তেল. রয়েছে, এবং এখানে দৈনিক বৃহত্তম তেল উৎপাদন করা হয়ে থাকে।"Top 10 oil companies worldwide based on daily production as of 2014"; statista, retrieved 16 February 2016 সৌদি এরামকো কোম্পানি সৌদি আরবের সমস্ত শক্তি সম্পদের বিকাশ করার অধিকার রয়েছে। ২০১৫ সালে ফোর্বস এর একটি প্রতিবেদন অনুযায়ী, এরামকো বিশ্বের বৃহত্তম তেল ও গ্যাস কোম্পানীতে ঘোষিত হয়।.!!   তথ্যসূত্র   বহিঃসংযোগ   Web site of Aramco Services Co. - Saudi Aramco's US Subsidiary  A CNN report about the security of oil in Saudi Arabia. Much of it is about Saudi Aramco security.  Saudi Arabia's crude oil production chart (1980-2004) - Data sourced from the US Department of Energy  CBS 60 Minutes (2008-12-07) "The Oil Kingdom: Part One" .  CBS 60 Minutes (2008-12-07) "The Oil Kingdom: Part Two" .  বিষয়শ্রেণী:১৯৩৩-এ প্রতিষ্ঠিত বিষয়শ্রেণী:মধ্যপ্রাচ্য বিষয়শ্রেণী:অসম্পূর্ণ বিষয়শ্রেণী:সৌদি আরবীয় মার্কা বিষয়শ্রেণী:সৌদি আরবে সদর দফতর বহুজাতিক কোম্পানি বিষয়শ্রেণী:জাতীয় তেল ও গ্যাস কোম্পানি বিষয়শ্রেণী:সৌদি আরবের ইতিহাস বিষয়শ্রেণী:সৌদি এরামকো
সোনামুখী মহাবিদ্যালয় হল পশ্চিমবঙ্গের বাঁকুড়া জেলার সোনামুখী শহরে অবস্থিত একটি সাধারণ ডিগ্রি কলেজ। ১৯৬৬ সালে প্রতিষ্ঠিত এই কলেজটি বাঁকুড়া বিশ্ববিদ্যালয় কর্তৃক অনুমোদিত। এই কলেজে কলা, বাণিজ্য ও বিজ্ঞান বিভাগে স্নাতক পাঠক্রমে পঠনপাঠন চলে। কলেজটি বিশ্ববিদ্যালয় মঞ্জুরি কমিশন (ইউজিসি) কর্তৃক স্বীকৃত।  সোনামুখী মহাবিদ্যালয়ের বিভাগগুলি হল: বিজ্ঞান  কম্পিউটার বিজ্ঞান, পদার্থবিদ্যা, গণিত, উদ্ভিদবিদ্যা, প্রাণিবিদ্যা, রসায়ন। কলা ও বাণিজ্য বাংলা, ইংরেজি, সংস্কৃত, ইতিহাস, ভূগোল, রাষ্ট্রবিজ্ঞান, দর্শন, শারীরশিক্ষা, শিক্ষাবিজ্ঞান, অর্থনীতি ও বাণিজ্য।  তথ্যসূত্র  বহিঃসংযোগ Sonamukhi College  বিষয়শ্রেণী:বাঁকুড়া বিশ্ববিদ্যালয়ের অধিভুক্ত কলেজ বিষয়শ্রেণী:বাঁকুড়া জেলার বিশ্ববিদ্যালয় ও কলেজ বিষয়শ্রেণী:১৯৬৬-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৬৬-এ পশ্চিমবঙ্গে প্রতিষ্ঠিত বিষয়শ্রেণী:পশ্চিমবঙ্গের বিশ্ববিদ্যালয় ও কলেজ বিষয়শ্রেণী:নেতাজি সুভাষ মুক্ত বিশ্ববিদ্যালয়ের শিক্ষা কেন্দ্র
মাইকেল ব্রেসওয়েল (জন্ম ১৪ ফেব্রুয়ারি ১৯৯১) নিউজিল্যান্ডের একজন ক্রিকেটার যিনি ওয়েলিংটনের হয়ে খেলেন। তিনি প্রাক্তন টেস্ট ক্রিকেটার ব্রেন্ডন ব্রেসওয়েল এবং জন ব্রেসওয়েল এর ভাতিজা এবং বর্তমান আন্তর্জাতিক খেলোয়াড় ডগ ব্রেসওয়েল এবং কৌতুক অভিনেতা মেলানি ব্রেসওয়েলের চাচাতো ভাই। তিনি ডুনেডিনের কাভানাঘ কলেজে পড়ালেখা করেন। ২০২২ সালের মার্চ মাসে নিউজিল্যান্ডের হয়ে তার আন্তর্জাতিক অভিষেক হয়।   কর্মজীবন  ২০১৮ সালের জুন মাসে, ২০১৮-১৯ মৌসুমের জন্য ওয়েলিংটনের সাথে চুক্তিবদ্ধ হন। ২০২০ সালের মার্চে ২০১৯-২০ প্লাঙ্কেট শিল্ড মৌসুমের ৬ষ্ঠ রাউন্ডে ব্রেসওয়েল প্রথম শ্রেণীর ক্রিকেটে তার প্রথম পাঁচ উইকেট শিকার করেন।  ২০২০ সালের জুনে, ২০২০-২১ ঘরোয়া ক্রিকেট মৌসুমের আগে ওয়েলিংটন তাকে একটি চুক্তির প্রস্তাব দেয়। ৮ জানুয়ারী ২০২২-এ, ২০২১-২২ সুপার স্ম্যাশ প্রতিযোগিতায়, ব্রেসওয়েল সেন্ট্রাল স্ট্যাগসের বিরুদ্ধে ওয়েলিংটন ফায়ারবার্ডসের হয়ে অপরাজিত ১৪১ রান করেন। এটি ছিল নিউজিল্যান্ডে টি-টোয়েন্টি ক্রিকেট ম্যাচে সর্বোচ্চ স্কোর।  ২০২২ সালের মার্চ মাসে, ব্রেসওয়েলকে নেদারল্যান্ডসের বিরুদ্ধে তাদের হোম সিরিজের জন্য নিউজিল্যান্ডের একদিনের আন্তর্জাতিক (ওডিআই) এবং টুয়েন্টি২০ আন্তর্জাতিক (টি২০আই) স্কোয়াডে নাম দেওয়া হয়েছিল। নিউজিল্যান্ডের হয়ে নেদারল্যান্ডসের বিপক্ষে ২৯ মার্চ ২০২২ তারিখে তার ওডিআই অভিষেক হয়। ২০২২ সালের মে মাসে, ব্রেসওয়েলকে ইংল্যান্ড সফরের জন্য নিউজিল্যান্ডের টেস্ট স্কোয়াডে নাম দেওয়া হয়েছিল।  ১০ জুন ২০২২ তারিখে ইংল্যান্ডের বিপক্ষে নিউজিল্যান্ডের হয়ে তার টেস্ট অভিষেক হয়।  ২০২২ সালের জুলাইয়ে, আয়ারল্যান্ডের বিপক্ষে সিরিজের প্রথম ম্যাচে, ব্রেসওয়েল ওডিআই ক্রিকেটে তার প্রথম সেঞ্চুরি করেন। ব্রেসওয়েল ১৮ জুলাই ২০২২-এ আয়ারল্যান্ডের বিপক্ষে নিউজিল্যান্ডের হয়ে টি-টোয়েন্টিতে অভিষেক করেন। দুই দিন পর, আয়ারল্যান্ডের বিপক্ষে সিরিজের পরের ম্যাচে, ব্রেসওয়েল একটি আন্তর্জাতিক ম্যাচে প্রথম ওভারে বোলিং করে টি২০আই ক্রিকেটে তার প্রথম হ্যাটট্রিক করেন।  ২০২৩ সালের জানুয়ারিতে, ভারতের বিপক্ষে সিরিজের প্রথম ম্যাচে ব্যাট করার সময় ব্রেসওয়েল ওডিআই ক্রিকেটে নিউজিল্যান্ডের হয়ে তৃতীয় দ্রুততম সেঞ্চুরি করেন। সাত নম্বর বা তার নিচে ব্যাট করতে গিয়ে একের বেশি সেঞ্চুরি করা একমাত্র ব্যাটসম্যান হিসেবে তার এবং এমএস ধোনির রেকর্ড এখন বরাবর।  আইপিএল ২০২৩-এর জন্য, তিনি রয়্যাল চ্যালেঞ্জার্স ব্যাঙ্গালোর দলে আহত উইল জ্যাকসের বদলি হিসেবে চুক্তিবদ্ধ হন।   তথ্যসূত্র    বহিঃসংযোগ     বিষয়শ্রেণী:ব্রেসওয়েল পরিবার বিষয়শ্রেণী:ওয়েলিংটনের ক্রিকেটার বিষয়শ্রেণী:ওতাগোর ক্রিকেটার বিষয়শ্রেণী:টুয়েন্টি২০ আন্তর্জাতিকে হ্যাট্রিক লাভকারী বিষয়শ্রেণী:নিউজিল্যান্ডের টুয়েন্টি২০ আন্তর্জাতিক ক্রিকেটার বিষয়শ্রেণী:নিউজিল্যান্ডের একদিনের আন্তর্জাতিক ক্রিকেটার বিষয়শ্রেণী:নিউজিল্যান্ডের টেস্ট ক্রিকেটার বিষয়শ্রেণী:নিউজিল্যান্ডীয় ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৯১-এ জন্ম বিষয়শ্রেণী:মাস্টারটন থেকে আগত ক্রিকেটার বিষয়শ্রেণী:রয়্যাল চ্যালেঞ্জার্স বেঙ্গালুরুর ক্রিকেটার বিষয়শ্রেণী:নিউজিল্যান্ড জাতীয় ক্রিকেট দলের অধিনায়ক
শ্রুতি শেঠ (); (জন্ম: ১৮ ডিসেম্বর ১৯৭৭) হলেন একজন ভারতীয় টেলিভিশন অভিনেত্রী, ভিডিও জকি, চলচ্চিত্র অভিনেত্রী এবং ব্যাবসায়ী।   ব্যক্তিগত জীবন  শ্রুতি তার স্কুল জীবন অশোক একাডেমী থেকে শুরু করেন এবং অর্থনীতিতে বাণিজ্য বিভাগে ডিগ্রী সঙ্গে সেন্ট জেভিয়ার কলেজ, বোম্বে থেকে স্নাতক করেন। তিনি চলচ্চিত্র পরিচালক দানিশ আসলামের সাথে বিবাহ বন্ধনে আবদ্ধ হন।  চলচ্চিত্রের তালিকা  বছর  চলচ্চিত্র  ভূমিকা ২০০৩  ওয়াইসি ভি হোতা হ্যা পার্ট-২  ২০০৬  ফানা  ফাতিমা "ফাত্তি" ২০০৭  তা রা রাম পাম  শাশা  ২০০৮  স্লামডগ মিলিয়নেয়ার  ভয়েস অ্যাকসেন্ট প্রশিক্ষক ২০০৯  অনুভব  অন্তরা  ২০০৯  আগে সে রাইট  সুহাসী  ২০১০  রাজনীতি  রাজনৈতিক দলের কর্মী ২০১১  মাই ফ্রেন্ড পিন্টো  সুহানী   টৈলিভিশন  বছর  সিরিয়াল/প্রোগ্রাম  ভূমিকা  চ্যানেল  নোট  মান খুশি || ডিডি মেট্রো || টেলিভিসন আত্মপ্রকাশ |- | ২০০৪–২০০৫ || শারারাত || জিয়া মালহোত্রা || স্টার প্লাস || ঢিলেঢালাভাবে আমেরিকান হিট শো উপর ভিত্তি করে সাবরিনা দ্যা টিনএজ উইচ. |- | ২০০১–২০০৫ || দেশ মে নিকলা হোগা চাদ || || স্টার প্লাস || |- | || মাম তুম অর হাম || এঙ্কর || স্টার প্লাস || |- | ২০০২–২০০৪ || কি হেতা হে প্যায়ার || রামিয়া || স্টার প্লাস || |- | || ধাক ধাক ইন দুবাই || শীতল প্যাটেল  || ৯এক্স || |- | || মাই দেশী টপ ২০ || এঙ্কর || জুম টিভি || |- | ২০০৭ || কমেডী সার্কাস ১ || এঙ্কর  || সনি টিভি || |- | ২০০৮ || কমেডী সার্কাস ২ || এঙ্কর  || সনি টিভি || |- | ২০০৮ || কান্তে কি টক্কর || এঙ্কর  || সনি টিভি || |- | ২০০৯ || কমেডী সার্কাস ২০–২০ || এঙ্কর  || সনি টিভি || |- | ২০১০ || রিস্তা ডট কম || ইশা মিরচন্দনী || সনি টিভি || A যশ রাজ ভেনচার |- | ২০১২ || কাহানি কমেডী সার্কাস কি || এঙ্কর  || সনি টিভি ||  |- | ২০১২-১৩ || দ্যা সুইট লাইফ অব করন এন্ড কবির || প্রীতি জাসওয়াল || ডিজনি চ্যানেল ইন্ডিয়া || ভারতীয় পুনঃনির্মাণ দ্যা সুইট লাইফ অব জ্যাক এন্ড কোডী|- | ২০১৩ || কমেডী সার্কাস কে আজোবী|| এঙ্কর  || সনি টিভি || |- | ২০১৩-বর্তমান || কমেডী সার্কাস কি মহাবলী|| এঙ্কর  || সনি টিভি || |- | ২০১৩-বর্তমান || বল বীল'' রানী পরি (প্রধান অভিনেত্রী)  সাব টিভি    তথ্যসূত্র    বহিঃসংযোগ        বিষয়শ্রেণী:১৯৭৭-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:ভারতীয় নারী মডেল বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:গুজরাটের অভিনেত্রী বিষয়শ্রেণী:গুজরাতি চলচ্চিত্র অভিনেত্রী বিষয়শ্রেণী:ভারতীয় ধারাবাহিক নাটকের অভিনেত্রী বিষয়শ্রেণী:মুম্বইয়ের নারী মডেল‎ বিষয়শ্রেণী:সেন্ট জেভিয়ার্স কলেজ, মুম্বইয়ের প্রাক্তন শিক্ষার্থী বিষয়শ্রেণী:হিন্দি টেলিভিশন অভিনেত্রী বিষয়শ্রেণী:মুম্বইয়ের অভিনেত্রী বিষয়শ্রেণী:মুম্বইয়ের ব্যক্তি বিষয়শ্রেণী:পাঞ্জাবি ব্যক্তি বিষয়শ্রেণী:পাঞ্জাবি হিন্দু
শরিফ উদ্দিন আহমেদ (৭ মার্চ ১৯৪২-৬ আগস্ট ১৯৯৭) বাংলাদেশ আওয়ামী লীগের রাজনীতিবিদ, আইনজীবী ও হবিগঞ্জ-২ আসনের সাবেক সাংসদ। তিনি ১৯৯১ ও জুন ১৯৯৬ সালের জাতীয় সংসদের নির্বাচিত সংসদ সদস্য।   জন্ম ও প্রাথমিক জীবন  শরিফ উদ্দিন আহমেদ ৭ মার্চ ১৯৪২ সালে তৎকালীন সিলেটের হবিগঞ্জের বানিয়াচং উপজেলার যাত্রাপাশা গ্রামে জন্মগ্রহণ করেন। তার পিতা দিদার বক্স। তিনি গ্রামের প্রাথমিক বিদ্যালয় হতে প্রাথমিক এবং বানিয়াচং এল আর সরকারি উচ্চ বিদ্যালয় থেকে মেট্রিক পাশ করে হবিগঞ্জের বৃন্দাবন সরকারি কলেজ থেকে বিএ পাশ করে ১৯৬৭ সালে ঢাকা বিশ্ববিদ্যালয় থেকে এমএ ডিগ্রী লাভ করেন। একই বিশ্ববিদ্যালয় থেকে ১৯৭১ সালে এলএলবি পাশ করেন।   রাজনৈতিক ও কর্মজীবন  শরিফ উদ্দিন আহমেদ এলএলবি পাশ করার পূর্বে বানিয়াচংয়ের এল.আর সরকারি উচ্চ বিদ্যালয়ে শিক্ষকতার মাধমে কর্মজীবন শুরু করে পরে হবিগঞ্জ কোর্টে আইন ব্যবসায় যোগদেন। ছাত্রজীবনেই তিনি রাজনৈতিতে জড়িয়ে পড়েন। ১৯৭১ সালে বানিয়াচংয়ে তার উদ্যোগে সংগ্রাম পরিষদ গঠন করা হলে তিনি ছিলেন কমিটির সাধারণ সম্পাদক। হবিগঞ্জ জেলা আওয়ামীলীগের সাধারণ সম্পাদক ও সভাপতির দায়িত্ব হিসেবেও দায়িত্ব পালন করেন তিনি। ২৭ ফেব্রয়ারি ১৯৯১ সালে অনুষ্ঠিত পঞ্চম জাতীয় নির্বাচনে হবিগঞ্জ-২ আসন থেকে আওয়ামীলীগের মনোনয়নে তিনি সংসদ সদস্য নির্বাচিত হন। জুন ১৯৯৬ সালের সপ্তম জাতীয় নির্বাচনেও একই আসন থেকে তিনি দ্বিতীয়বারের মতো জয়লাভ করেন।   পারিবারিক জীবন  শরিফ হালিমা খানমকে ১৯৭৩ সালে বিয়ে করেন। তাদের তিন পুত্র রাসেল, ময়েজ উদ্দিন শরীফ রুয়েল ও জনি এবং দুই কন্যা কুমকুম ও তিন্নী।   মৃত্যু  শরিফ উদ্দিন আহমেদ ৬ আগস্ট ১৯৯৭ সংসদ সদস্য থাকাকালীন মৃত্যুবরণ করেন।   আরও দেখুন    পঞ্চম জাতীয় সংসদ সদস্যদের তালিকা  সপ্তম জাতীয় সংসদ সদস্যদের তালিকা   তথ্যসূত্র    বহিঃসংযোগ    পঞ্চম জাতীয় সংসদ সদস্যদের তালিকা (১৯৯১) -জাতীয় সংসদ  সপ্তম জাতীয় সংসদ সদস্যদের তালিকা (জুন ১৯৯৬)-জাতীয় সংসদ  বিষয়শ্রেণী:১৯৪২-এ জন্ম বিষয়শ্রেণী:১৯৯৭-এ মৃত্যু বিষয়শ্রেণী:হবিগঞ্জ জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:পঞ্চম জাতীয় সংসদ সদস্য বিষয়শ্রেণী:সপ্তম জাতীয় সংসদ সদস্য
ললিত মোহন শুক্লবৈদ্য (জন্ম ১ ডিসেম্বর ১৯৪২) একজন ভারতীয় রাজনীতিবিদ যিনি লোকসভা থেকে সংসদ সদস্য ছিলেন। তিনি ২০০৪ থেকে ২০১৪ সাল পর্যন্ত আসামের করিমগঞ্জ আসনের প্রতিনিধিত্ব করেছেন এবং ভারতীয় জাতীয় কংগ্রেসের সদস্য।   ব্যক্তিগত জীবন  ভারতের আসাম রাজ্যের করিমগঞ্জে জন্মগ্রহণকারী শুক্লবৈদ্য গুয়াহাটি বিশ্ববিদ্যালয়ে শিক্ষা লাভ করেন এবং অর্থনীতিতে এমএ ডিগ্রি লাভ করেন। তিনি সন্ধ্যা সুক্লাবৈদ্যের সাথে বিবাহিত এবং দুই সন্তানের জনক। ললিতমোহন সুক্লাবৈদ্যের তিন নাতি-নাতনি।[ তথ্যসূত্র প্রয়োজন ]  শিলচর পলিটেকনিক এবং ন্যাশনাল ডিফেন্স একাডেমিতে শিক্ষকতা করেছেন সুক্লাবৈদ্য। তিনি আসামের উচ্চ শিক্ষার যুগ্ম পরিচালক হিসেবে অবসর গ্রহণ করেন।  তার ছেলে জয়দীপ শুক্লা একজন সিভিল সার্ভিস অফিসার। তার নাতনী নয়রিতা একজন রাজনীতিবিদ।   রাজনৈতিক পেশা  সুক্লাবৈদ্য লোকসভা থেকে সংসদ সদস্য (এমপি) হিসাবে তিন মেয়াদে দায়িত্ব পালন করেছেন। তিনি ২০০৪ সালে করিমগঞ্জ থেকে নির্বাচিত হন এবং ২০০৯ সালে পুনরায় নির্বাচিত হন। সুক্লাবৈদ্য ভারতীয় জাতীয় কংগ্রেসের সদস্য।   তথ্যসূত্র   বিষয়শ্রেণী:আসামের ভারতীয় জাতীয় কংগ্রেসের রাজনীতিবিদ বিষয়শ্রেণী:২০১৪-এ ভারতের সাধারণ নির্বাচনে সংযুক্ত প্রগতিশীল জোটের প্রার্থী বিষয়শ্রেণী:আসামের লোকসভা সদস্য বিষয়শ্রেণী:পঞ্চদশ লোকসভার সদস্য বিষয়শ্রেণী:করিমগঞ্জ জেলার ব্যক্তি বিষয়শ্রেণী:চতুর্দশ লোকসভার সদস্য বিষয়শ্রেণী:জীবিত ব্যক্তি বিষয়শ্রেণী:১৯৪২-এ জন্ম
অর্চনা কোট্টিগে হলেন একজন ভারতীয় অভিনেত্রী, তিনি বেঙ্গালুরুতে থাকেন এবং মূলত কন্নড় ছবিতে কাজ করেন। তিনি ডিয়ার সত্য, ইয়েলো গ্যাংস, বিজয়ানন্দ, হোস্টেল হুডুগারু বেকাগিদ্দারে এবং হণ্ডিসি বারেইরির মতো চলচ্চিত্রে অভিনয়ের জন্য পরিচিত।   প্রাথমিক জীবন এবং শিক্ষা  অর্চনা কোট্টিগে ভারতের কর্ণাটকের বেঙ্গালুরুতে বড় হয়েছেন। তিনি বেঙ্গালুরু থেকে তাঁর স্কুল জীবন সম্পন্ন করেন এবং ক্রাইস্ট বিশ্ববিদ্যালয় থেকে স্নাতক ডিগ্রি অর্জন করেছেন। তিনি এলভি প্রসাদ ফিল্ম একাডেমি থেকে ডিজিটাল ফিল্ম মেকিং কোর্সও করেছেন।   কর্মজীবন  অর্চনা কোট্টিগে তাঁর অভিনয় জীবন শুরু করেন ২০১৮ সালে কন্নড় ছবি 'অরণ্যকাণ্ড' দিয়ে। এরপরে তিনি ভাসু নান পাক্কা কমার্শিয়াল- এ অভিনয় করেন। ২০২২ সালে তাঁর ছয়টি ছবি মুক্তি পায়, সেগুলি হল: ডিয়ার সত্য, ট্রিপল রাইডিং, কাটিং শপ, ইয়েলো গ্যাংস, মেড ইন বেঙ্গালুরু এবং বিজয়ানন্দ।  ২০২৩ সালে তিনি হোস্টেল হুডুগারু বেকাগিদ্দারে চলচ্চিত্রে স্মিতা চরিত্রে এবং হোণ্ডিসি বেরেইরি ছবিতে ভানু চরিত্রে অভিনয় করেন। দুটি ছবিতেই তাঁর অভিনয় বেশ প্রশংসিত এবং সমাদৃত হয়েছিল। তিনি ২০২৩ সালের বায়ালুসীমি এবং ২০২৪ সালে যুগলবন্দী চলচ্চিত্রে অভিনয় করেছিলেন। দুটি ছবিতেই তাঁর চরিত্রের জন্য তিনি প্রশংসা পেয়েছেন। শীষা ছবিতে অভিনয়ের মাধ্যমে মালয়ালম চলচ্চিত্রে তাঁর আত্মপ্রকাশ হয়। এই ছবিতে তিনি পুলিশ অফিসার এএসআই গীতার ভূমিকায় নায়কের প্রতিপক্ষের চরিত্রে অভিনয় করেন। অর্চনার আসন্ন চলচ্চিত্রগুলির মধ্যে রয়েছে এল্লারা কালেলিয়াত্তে কালা, শবরী সার্চিং ফর রাবণ, অলঙ্কার বিদ্যার্থী, রক্তাক্ষ ইত্যাদি।   চলচ্চিত্র তালিকা  যে চলচ্চিত্রগুলি এখনও মুক্তি পায়নি তা নির্দেশ করে +বছর চলচ্চিত্র ভূমিকা মন্তব্য রেফারেন্স ২০১৮ অরণ্যকাণ্ড সুগুনা ২০১৮ ভাসু নান পাক্কা বাণিজ্যিক সন্ধ্যা২০২২ ডিয়ার সত্য অঞ্জলি কাটিং শপ দীপা ইয়েলো গ্যাং প্রিয়া ট্রিপল রাইডিং রশ্মিকা বিজয়ানন্দ বাণী শঙ্কেশ্বর মেড ইন বেঙ্গালুরু  রচনা২০২৩ হোণ্ডিসি বেরেইরি ভানু অনুসরণ পল্লবী হোস্টেল হুডুগারু বেকাগিদ্দারে স্মিতা ২০২৪ যুগলবন্দী মধ্যবিত্ত মেয়ে। ২০২৫ ফরেস্ট মীনাক্ষী আসন্ন শবরী সার্চিং ফর রাবণ   আসন্ন অলঙ্কার বিদ্যার্থী   আসন্ন রক্তাক্ষ     টেলিভিশন  বছর শিরোনাম ভূমিকা নেটওয়ার্ক মন্তব্য তথ্যসূত্র ২০২২ হানিমুন জ্যোতি জিও সিনেমা এবং এএইচএ    তথ্যসূত্র    বহিঃসংযোগ      বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:কর্ণাটকের ব্যক্তি বিষয়শ্রেণী:জীবিত ব্যক্তি বিষয়শ্রেণী:কন্নড় অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:কন্নড় চলচ্চিত্র অভিনেত্রী বিষয়শ্রেণী:বেঙ্গালুরুর অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী